
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 2053 

24 Νοεμβρίου 1999 




* 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της 16/23.9.1981 απόφασης του Εθνι¬ 
κού Συμβουλίου Χωροταξίας και Περιβάλλοντος 
«Περί εγκρίσεως του συστήματος Οργανώσεως 
των οικιστικών περιοχών του Πολεοδομικού Συ¬ 
γκροτήματος του Ηρακλείου και της ευρύτερης πε¬ 
ριοχής του» (Β' 654), όπως τροποποιήθηκε με την 
22292/4915/6.9.1999 απόφαση των Υφυπουργών 
Ανάπτυξης και Περιβάλλοντος, Χωροταξίας και Δη¬ 
μοσίων Έργων (Β1768/20.9.1999). 

Υπηρεσίες προληπτικής ιατρικής που παρέχονται 
στους ασφαλισμένους του Δημοσίου και των 

Ασφαλιστικών Οργανισμών. 

Ίδρυση Σχολής Ανππτέρισης Γ Κατηγορίας. 

Καθορισμός του τύπου της σφραγίδας της Ειδικής 
Αστυνομικής Υπηρεσίας Δίωξης Εγκληματικότη¬ 
τας Λασιθίου. 


ΑΠΟΦΑΣΕΙ Σ 

Αοίθ. 24762/5702 (1) 

Τροποποίηση της 16/23.9.1981 απόφασης του Εθνικού 
Συμβουλίου Χωροταξίας και Περιβάλλοντος «Περί 
εγκρίσεως του συστήματος Οργανώσεως των οικιστι¬ 
κών περιοχών του Πολεοδομικού Συγκροτήματος του 
Ηρακλείου και της ευρύτερης περιοχής του» (Β' 654), 
όπως τροποποιήθηκε με την 22292/4915/6.9.1999 
απόφαση των Υφυπουργών Ανάπτυξης και Περιβάλ¬ 
λοντος, Χωροταξίας και Δημοσίων Έργων (Β 
1768/20.9.1999). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του τελευταίου εδαφίου της παραγρά¬ 
φου 9 του άρθρου 23 του Ν. 2300/1995 «Μεταφορά συ¬ 
ντελεστή δόμησης και άλλες διατάξεις» (Α' 69). 

2. Την υπ’ αριθμ. Δ17α/03/99/Φ. 2.2.1./29.10.1996 από¬ 
φαση του Πρωθυπουργού και του Υπουργού Περιβάλλο¬ 
ντος, Χωροταξίας και Δημοσίων Έργων «Ανάθεση αρμο¬ 


διοτήτων Υπουργού Περιβάλλοντος, Χωροταξίας και Δη¬ 
μοσίων Έργων στους Υφυπουργούς Περιβάλλοντος, Χω¬ 
ροταξίας και Δημοσίων Έργων Χρήστο Βερελή και Θεό¬ 
δωρο Κολιοπάνο (1006 Β/4.11.1996). 

3. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27 του Ν. 2081/1992 (Α' 154) καιανπκα- 
ταστάθηκε με την παραγρ. 2α του άρθρου 1 του Ν. 
2469/1997 (Α'38). 

4. Την 14/1997 γνωμοδότηση του νομαρχιακού συμβου¬ 
λίου Ηρακλείου. 

5. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού καιτου οικείου Ο.Τ.Α., αποφα¬ 
σίζουμε: 

2 1. Εντός της Ζώνης Γ του πολεοδομικού συγκροτήματος 

3 της πόλης του Ηρακλείου και της ευρύτερης περιοχής 
του, όπως τα όριά τους έχουν καθορισθεί με την απόφαση 
ΕΣΧΠ 16/81 (Β' 654) και τροποποιήθηκαν με την υπ’ αρ. 
22292/4915/6.9.1999 απόφαση των Υφυπουργών Ανάπτυ¬ 
ξης και Περιβάλλοντος, Χωροταξίας και Δημοσίων Έργων 
(Β 1768/20.9.1999) καθορίζονται τέσσερις οικιστικές πε¬ 
ριοχές για την κάλυψη αναγκών α' και β' κατοικίας όπως 
φαίνονται περικλειόμενες με κόκκινη γραμμή και με στοι¬ 
χεία I, II, III, IV, V, VI και VII αντίστοιχα, στο σχετικό πρωτό¬ 
τυπο χάρτη σε κλίμακα 1:50.000 που θεωρήθηκε από τον 
Προϊστάμενο της Δ/νσης Τοπογραφικών Εφαρμογών με 
την 24762/1999 πράξη του και αντίτυπό του σε φωτοσμί¬ 
κρυνση δημοσιεύεται με την παρούσα απόφαση. 

2. Η οικιστική πυκνότητα κάθε περιοχής δεν πρέπει να 
υπερβαίνει τα 3 άτομα ανά στρέμμα. Για τον υπολογισμό 
του μέσου συντελεστού δόμησης η αναλογία τετραγωνι¬ 
κών μέτρων δομήσιμης επιφάνειας είναι 40 τ.μ. ανά κά¬ 
τοικο. 

3. Για την ένταξη μιας περιοχής σε σχέδιο πόλης απαι¬ 
τείται η εκπόνηση μικροζωϊκής μελέτης για τη σεισμική 
συμπεριφορά αυτής. 

4. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Οκτωβρίου 1999 

Ο ΥΦΥΠΟΥΡΓΟΣ 

ΘΕΟΔΩΡΟΣ ΚΟΛΙΟΠΑΝΟΣ 










25944 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 





I 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


25945 


ΟΣ ΚΡΗΤΗ 


Γ ν '\. * 
'···■/■ 


ΗΡΑΚΛΕΙΟΝ ϊ%ς 


ν; ·ν \\.. Λ ν κ ο ; . '\\; .ν,; ν ,\· ν ,· ο ;Λ' ’·. 










25946 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

























ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


25947 


Αριθ. Φ7/οικ. 1624 (2) 

Υπηρεσίες προληττπκής ιατρικής που παρέχονται στους 
ασφαλισμένους του Δημοσίου και των Ασφαλιστικών 
Οργανισμών. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ, ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 
ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 33 του Ν. 2676/99 (ΙΑ) «Ορ¬ 
γανωτική και λειτουργική αναδιάρθρωση των φορέων 
κοινωνικής ασφάλισης και άλλες διατάξεις». 

2. Τις διατάξεις της παρ. 3 του άρθρου 22 του Ν. 
2362/95. 

3. Τις διατάξεις του άρθρου 29Ατου Ν. 1558/85 (137Α) 
όπως προστέθηκε με το άρθρο 27 του Ν. 2081/92 (154/Α) 
και αντικαταστάθηκε με το άρθρο 1 παρ. 2α του Ν. 
2469/97 (38Α). 

4. Την αριθ. 1107147/1239/0006Α/4.10.1996 (922 Β) κοι¬ 
νή απόφαση του Πρωθυπουργού και του Υπουργού Οικο¬ 
νομικών «Ανάθεση αρμοδιοτήτων Υπουργού Οικονομι¬ 
κών στους Υφυπουργούς Οικονομικών». 

5. Την αριθ. οικ. 1749/4.11.98 (1171 Β) κοινή απόφαση 
του Πρωθυπουργού και του Υπουργού Εργασίας και Κοι¬ 
νωνικών Ασφαλίσεων «Ανάθεση αρμοδιοτήτων στον Υφυ¬ 
πουργό Εργασίας και Κοινωνικών Ασφαλίσεων Φοίβο Ιω- 
αννίδη». 

6. Την αριθ. 5803/98 (1178/Β) κοινή απόφαση του Πρω¬ 
θυπουργού και του Υπουργού Υγείας και Πρόνοιας «Ανά¬ 
θεση αρμοδιοτήτων στον Υφυπουργό Υγείας και Πρόνοι¬ 
ας Νίκο Φαρμάκη». 

7. Το γεγονός ότι από την απόφαση αυτή θα προκληθεί 
δαπάνη, το ύψος της οποίας δεν μπορεί να προσδιορισθεί 
και η οποία θα καλυφθεί από τις εγγεγραμμένες στον 
προϋπολογισμό του Υπουργείου Υγείας και Πρόνοιας και 
των ασφαλιστικών οργανισμών, πιστώσεις. Εκτιμάται πά¬ 
ντως ότι θα ανέλθει σε δρχ. 50.000.000 συνολικά σε βά¬ 
ρος των προϋπολογισμών των Ασφαλιστικών Οργανι¬ 
σμών και σε δρχ. 15.000.000 περίπου σε βάρος του Κρα¬ 
τικού Προϋπολογισμού, αποφασίζουμε: 

1. Με σκοπό την έγκαιρη διάγνωση και τη λήψη μέτρων 
για την πρόληψη της εκδήλωσης ή την αποτροπή εμφάνι¬ 
σης νοσηρών καταστάσεων καθιερώνονται για τους 
ασφαλισμένους του δημοσίου και των ασφαλιστικών ορ¬ 
γανισμών καθώς και για τα μέλη των οικογενειών τους 
υποχρεωτικές παροχές προληπτικής ιατρικής ως εξής: 

α) Εμβολιασμοί σε παιδιά και ενήλικες, σύμφωνα με το 
εγκεκριμένο κάθε φορά από το Υπουργείο Υγείας και 
Πρόνοιας, εθνικό πρόγραμμα εμβολιασμών. 

β) Εξετάσεις προγεννητικού ελέγχου, σε γυναίκες και 
άνδρες με σκοπό τη γέννηση υγιών παιδιών. Ειδικότερα: 

- αιματολογικές εξετάσεις (γεν. αίματος, φεριτίνης και 
εγκλίστων) για τη διαπίστωση ετεροζυγωτών μεσογεια¬ 
κής αναιμίας. 

- ηλεκτροφόρηση αιμοσφαιρίνης, εφόσον προκύψουν 
ενδείξεις από τις παραπάνω εξετάσεις. 

- εξέταση ϋΝΑ του εμβρύου, εφόσον έχει διαπιστωθεί 
ότι και οι δύο γονείς έχουν γενετική επιβάρυνση για με¬ 
σογειακή αναιμία και κάλυψη της μεθόδου λήψης του πα¬ 
ρασκευάσματος. 

- προσδιορισμός ανπσωμάτων ερυθρός 

- έλεγχος καρυοτύπου του εμβρύου σε γυναίκες άνω 
των 35 ετών. 

Οι εξετάσεις να γίνονται κατά προτίμηση στις θεσμοθε¬ 
τημένες μονάδες πρόληψης Μεσογειακής Αναιμίας που 
λειτουργούν σε νοσηλευτικά ιδρύματα και στο ΙΚΑ. 


γ) Μαστογραφία για την πρώιμη διάγνωση του καρκίνου 
του μαστού. 

Ειδικότερα: 

- κάθε δύο χρόνια σε γυναίκες ηλικίας από 40 έως 50 
ετών 

- κάθε χρόνο σε γυναίκες άνω των 50 ετών και 

- κάθε χρόνο σε γυναίκες άνω των 35 εφόσον ανήκουν 
σε ομάδα υψηλού κινδύνου και ύοτερα από παραπομπή 
ειδικού γιατρού. 

δ) ΤΕ5Τ κατά Παπανικολάου (ΡΑΡΤΕ8Τ), για την πρώι¬ 
μη διάγνωση του καρκίνου του τραχήλου της μήτρας. 

- κάθε χρόνο σε γυναίκες μετά την έναρξη της γενετή¬ 
σιας ζωής. 

ε) Ρ3Α, για την πρώιμη διάγνωση του καρκίνου του προ¬ 
στάτη. 

Ειδικότερα: 

- κάθε δύο χρόνια σε άνδρες άνω των 50 ετών. 

- κάθε χρόνο σε άνδρες άνω των 60 ετών. 

στ) Εξετάσεις χοληστερόλης, ολικής και κλασμάτων 
υψηλής και χαμηλής πυκνότητας, τριγλυκεριδίων με σκο¬ 
πό τη διάγνωση δυσλιπιδαιμιών, για την πρόληψη των 
καρδιοπαθειών. 

Ειδικότερα: 

- κάθε πέντε χρόνια από 15 έως 30 ετών και 

- κάθε τρία χρόνια άνω των 30 ετών. 

ζ) Κολονοσκόπηση και μικροσκοπική εξέταση για αιμο¬ 
σφαιρίνη στα κόπρανα για την πρώιμη διάγνωση του καρ¬ 
κίνου του παχέος εντέρου ανά 5ετία, μετά την ηλικία των 
50 ετών. 

η) Προληπτική οδοντιατρική σε παιδιά 6-14 ετών. 

Ειδικότερα επίσκεψη κατ’ έτος στον οδοντίατρο για: 

- έλεγχο της κατάστασης της στοματικής υγείας, πα¬ 
ροχή οδηγιών στοματικής υγιεινής και διαιτολογική ενη¬ 
μέρωση. 

- τοπική εφαρμογή φθορίου. 

- κάλυψη οπών και σχισμών στούς πρώτους μόνιμους 
γομφίους. 

Για όλες τις παραπάνω εργασίες το Δημόσιο και οι 
Ασφαλιστικοί Οργανισμοί αποδίδουν τιμή πακέτου που 
ανέρχεται στις 9.000 δρχ. 

2. Ο τρόπος παροχής των υπηρεσιών προληππκής ια¬ 
τρικής και οδοντιατρικής είναι αυτός που προβλέπεται 
από πς διατάξεις της νομοθεσίας του κάθε φορέα για την 
παροχή ιατρικής και οδονπατρικής περίθαλψης. 

3. Ολες οι δαπάνες του προγράμματος της προληππ¬ 
κής ιατρικής, βαρύνουν τους ασφαλισπκούς οργανι¬ 
σμούς και το δημόσιο,χωρίς συμμετοχή του ασφαλισμέ¬ 
νου με βάση το ισχύον κρατικό τιμολόγιο, με εξαίρεση πς 
δαπάνες προληππκής οδονπατρικής, για πς οποίες ισχύ¬ 
ουν τα αναφερόμενα στην περ.ή της παρ. 1 της απόφασης 
αυτής. 

4. Με σκοπό την υλοποίηση του προγράμματος προλη- 
ππκής ιατρικής και οδονπατρικής το Υπουργείο Υγείας 
και Πρόνοιας και κάθε ασφαλισπκός οργανισμός υπο- 
χρεούται να ενημερώνει με κάθε πρόσφορο μέσο τους 
ασφαλισμένους.του για όλες πς παραπάνω παροχές και 
τον τρόπο απόκτησής τους. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 4 Νοεμβρίου 1999 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΟΝ ΕΡΓΑΣΙΑΣ ΚΑΙ 

ΚΟΙΝΩΝΙΚΩΝ ΑΣΦΑΛΙΣΕΩΝ 

Ν. ΧΡΙΣΤΟΔΟΥΑΑΚΗΣ ΦΟΙΒΟΣ ΙΩΑΝΝΙΔΗΣ 

ΥΓΕΙΑΣ ΚΑΙ ΠΡΟΝΟΙΑΣ 

ΝΙΚΟΣ ΦΑΡΜΑΚΗΣ 

Αριθ. 7609 (3) 

Ιδρυση Σχολής Αντιπτέρισης Γ Κατηγορίας. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Σύμφωνα με: 

1. Τις διατάξεις: 

α. Του Α.Ν. 397/68 «Περί επανασυστάσεως της Γενικής 
Γραμματείας Αθλητισμού και των αρμοδιοτήτων αυτής». 

β. Του Π.Δ. 77/85 «Οργανισμός της Γενικής Γραμματεί¬ 
ας Αθλητισμού». 

γ. Του Ν. 2725/17.6.99 (ΦΕΚ121/Α/99) άρθρο 136 παρ. 6. 

2. Την αριθμ. 32741/3.12.96 (ΦΕΚ 1120/Β/96) απόφαση 
«Μεταβίβαση αρμοδιοτήτων Υφυπουργού και δικαιώμα¬ 
τος υπογραφής «Με εντολή Υφυπουργού» στο Γενικό 
Γραμματέα Αθλητισμού καθώς και τους λοιπούς υπηρε¬ 
σιακούς παράγοντες». 

3. Τις υπάρχουσες ανάγκες σε προπονητικό δυναμικό 
στο άθλημα, αποφασίζουμε: 

Ιδρύεται Σχολή Προπονητών Ανπτττέρισης Γ’ Κατηγο¬ 
ρίας η οποία θα λειτουργήσει στην Αθήνα το χρονικό διά¬ 
στημα 13-22.12.1999. 

Η Διοίκηση, η Διεύθυνση, η λειτουργία της Σχολής και 
κάθε άλλη λεπτομέρεια καθορίζονται ως εξής: 

ΔΙΟΙΚΗΣΗ ΤΗΣ ΣΧΟΛΗΣ 

Η Σχολή διοικείται από πενταμελή Εππροπή, η οποία 
συγκροτείται από τους: 

1. Κούτσαρη Δέσποινα Πρόεδρο 

2. Μαργετάκη Θέμις Μέλος 

3. Λοϊζας Κώστας Μέλος 

4. Τσούτσης Διονύσιος Μέλος, Γ.Γ. Ομοσπονδίας 

5. Παπαευαγγελίου Στέλιος Μέλος, ταμίας Ομοσπον¬ 
δίας. 

Γραμματέας της Επιτροπής Διοίκησης της Σχολής ορί¬ 
ζεται η Αξαρλή Ευαγγελία, μόνιμος υπάλληλος της Γενι¬ 
κής Γ ραμματείας Αθλητισμού. 

Οικονομικός υπόλογος της Επιτροπής Διοίκησης της 
Σχολής ορίζεται η Νησιώτου Αικατερίνη μόνιμος υπάλλη¬ 
λος της Γενικής Γραμματείας Αθλητισμού, που υποχρε- 
ούται να υποβάλλει απολογισμό δαπανών μέσα σε τέσσε¬ 
ρις (4) μήνες από τη λήξη λειτουργίας της Σχολής κοινο¬ 
ποιώντας τον και στο Τμήμα Αθλητικής Επιμόρφωσης. 

Η Επιτροπή Διοίκησης έχει τις ακόλουθες αρμοδιότη¬ 
τες: 

1. Εισηγείται τα κατάλληλα πρόσωπα για την απασχό¬ 
ληση τους στα καθήκοντα του διδακτικού προσωπικού, τα 
οποία οριστικοποιούνται με απόφαση του Γενικού Γραμ¬ 
ματέα Αθληπσμού. 

2. Καταρτίζει και υποβάλλει για έγκριση στο Γενικό 
Γραμματέα Αθληπσμού αναλυτικό προϋπολογισμό δα¬ 
πανών της Σχολής, ύστερα από εισήγηση του Τμήματος 
Αθλητικής Επιμόρφωσης. 

3. Ελέγχει τα δικαιολογητικά των υποψηφίων που θα 
φοιτήσουν στη Σχολή συντάσσει τον πίνακα όσων συγκε¬ 
ντρώνουν τις απαραίτητες για το σκοπό αυτό προϋποθέ¬ 
σεις και επιμελείται της διαδικασίας επιλογής των υπο¬ 
ψηφίων στην περίπτωση που ο αριθμός τους είναι ανώτε¬ 
ρος του αριθμού εισακτέων. 

4. Παρακολουθεί τη λειτουργία της Σχολής και τη διε¬ 
ξαγωγή των εξετάσεων. 

5. Λαμβάνει αποφάσεις σε οποιοδήποτε θέμα που αφο¬ 
ρά στην εύρυθμη λεπουργίατης Σχολής αυτεπαγγέλτως 
ή ύστερα από εισήγηση του Διευθυντή, εφόσον το θέμα 
δεν ανήκει στον κύκλο αρμοδιοτήτων άλλου οργάνου. 


6. Υποβάλλει στη ζ.Γ.Α, εντός ενός (1) μηνός από τη λή¬ 
ξη λειτουργίας της Σχολής, σχετική έκθεση, καθώς και τις 
τυχόν παρατηρήσεις της ή προτάσεις της. 

7. Επιβάλλει, ύστερα από αιτιολογημένη εισήγηση του 
Διευθυντή της Σχολής, στους μαθητές ποινές αποβολής 
από δύο (2) ημέρες μέχρι και της οριστικής αποβολής. 

8.0 Πρόεδρος της Επιτροπής υπογράφει μαζί με το Δι¬ 
ευθυντή της Σχολής τα διπλώματα που χορηγούνται σε 
όσους αποφοιτήσουν επιτυχώς και τα οποία υποχρεώ- 
νούν τη Γενική Γραμματεία Αθληπσμού δια της αρμοδίας 
Δ/νσης, στην έκδοση αντιστοίχων αδειών επαγγέλματος 
ύστερα από αίτηση των ενδιαφερομένων. 

9.0 Πρόεδρος και δύο (2) μέλη της Επιτροπής Διοίκη¬ 
σης ορίζονται από τακπκούς υπαλλήλους της Γ.Γ.Α.., ενώ 
τα άλλα δύο (2) μέλη ορίζονται, από έναν εκπρόσωπο της 
οικείας Ομοσπονδίας και έναν εκπρόσωπο του Συνδέ¬ 
σμου Προπονητών του αθλήματος. Εάν δεν υπάρχει σύν¬ 
δεσμος, το μέλος αυτό ορίζεται από την Ομοσπονδία του 
αθλήματος. Επίσης η οικεία Ομοσπονδία ορίζει και το Δι¬ 
ευθυντή της Σχολής. 

ΔΙΕΥΘΥΝΣΗ ΤΗΣ ΣΧΟΛΗΣ 

Η Σχολή διευθύνεται από το Διευθυντή στη θέση του 
οποίου ορίζεται ο Γεώργιος Γεωργούδης Πρόεδρος Τε¬ 
χνικής Επιτροπής. 

Ο Διευθυντής της Σχολής έχει τις ακόλουθες αρμοδιό¬ 
τητες: 

1. Αποφασίζει για κάθε θέμα που σχετίζεται με τη λει¬ 
τουργία των Σχολής και που δεν ανήκει στον κύκλο αρμο¬ 
διοτήτων άλλου οργάνου για το διδακτικό, εργαπκό και 
βοηθητικό προσωπικό, για το ωρολόγιο πρόγραμμα, τον 
έλεγχο των παρουσιών και των απουσιών τους, την τήρηση 
της τάξης και της πειθαρχίας κατά τη διάρκεια της Σχολής. 

2. Επιφέρει τις έκτακτες τροποποιήσεις του προγράμ¬ 
ματος ενημερώνοντας έγκαιρα την Επιτροπή Διοίκησης 
της Σχολής, το διδακτικό προσωπικό και τους μαθητές. 

3. Τηρεί ενημερωτικό βιβλίο λειτουργίας της Σχολής, 
απουσιολόγιο, βιβλίο διδακτέας ύλης καθώς και τα πρα- 
κπκά συνεδριάσεωςτου διδακτικού προσωπικού. 

4. Ασκεί πειθαρχική εξουσία και έχει το δικαίωμα να 
αποβάλλει μέχρι μία (1) ημέρα από τη Σχολή τους μαθη¬ 
τές που δεν πειθαρχούν ή τυχόν παρεκτρέπονται. 

5. Επιβάλλει την ορθή χρήση των εγκαταστάσεων και 
του χρησιμοποιούμενου αθλητικού υλικού, καθώς και των 
συναφών οργάνων. 

6. Συντάσσει συγκεντρωτικό πίνακα βαθμολογίας για 
όλα τα μαθήματα στα οποία εξετάζονται οι μαθητές της 
Σχολής χωριστά για κάθε σχολή, τον οποίο και υποβάλλει 
δια της Εππροπής Διοίκησης στο Τμήμα Αθληπκής Επι¬ 
μόρφωσης. 

7. Συνυπογράφει με τον Πρόεδρο της Επιτροπής τα δι¬ 
πλώματα που χορηγούνται σε όσους αποφοιτήσουν επι- 
τυχώς από τη Σχολή. 

8. Συντάσσει και υποβάλλει στην Επιτροπή Διοίκησης 
της Σχολής σε διάστημα είκοσι (20) ημερών από τη λήξη 
της έκθεση μαζί με τις παρατηρήσεις και τις τυχόν προ¬ 
τάσεις του. 

ΔΙΔΑΚΤΙΚΟ ΠΡΟΣΩΠΙΚΟ 

Το διδακτικό προσωπικό (πτυχιούχοι ΤΕΙ ή ΑΕΙ) υπάγε¬ 
ται στη Διεύθυνση της Σχολής, από την οποία ενημερώ¬ 
νεται και με την οποία συνεργάζεται για κάθε θέμα που 
αφορά την ομαλή ενάσκηση των καθηκόντων του και την 
εύρυθμη λεπουργίατης Σχολής. Το διδακτικό προσωπικό 
υποχρεούται να παραδώσει στη Διεύθυνση της Σχολής, 

τα αποτελέσματα των εξετάσεων μέσα σε διάστημα έξι 
(6) ημερών από τη διεξαγωγή τους και να επανεξετάσει 
τους τυχόν μεταξεταστέους, εφόσον υπάρχει σχετική πε¬ 
ρί δευτέρας εξεταστικής περιόδου απόφαση της Επιτρο¬ 
πής Διοίκησης. 

ΛΕΙΤΟΥΡΓΙΑ ΤΗΣ ΣΧΟΛΗΣ 

1. Η φοίτηση και συμμετοχή των υποψηφίων που θα ει- 
σαχθούν στη Σχολή είναι υποχρεωτική σε όλα τα πρακτι¬ 
κά και τα θεωρητικά μαθήματα 

2. Κάθε παράβαση των υποχρεώσεων των υποψηφίων 
που παρακολουθούν τη Σχολή συνεπάγεται την επιβολή 
των ανωτέρω κυρώσεων. 

3. Οι ποινές αναγράφονται στο βιβλίο πράξεωντης Σχο¬ 
λής και κοινοποιούνται εγγράφως στους μαθητές. 

Ο υποψήφιος που θα υπερβεί το 10% των απουσιώντων 
θεωρητικών και πρακπκών μαθημάτων, δεν δικαιούται να 
λάβει μέρος σπς εξετάσεις. 

ΠΡΟΫΠΟΘΕΣΕΙΣ ΣΥΜΜΕΤΟΧΗΣ 

1. Οι γενικές και ειδικές προϋποθέσεις συμμετοχής στη 
Σχολή προτείνονται από την οικεία Ομοσπονδία και το 
Σύνδεσμο Προπονητών και ορισπκοποιούνται με απόφα¬ 
ση της Επιτροπής Διοίκησης της Σχολής. 

2. Στη Σχολή δεν γίνονται δεκτοί όσοι έχουν τιμωρηθεί 
για ποινικά αδικήματα που προβλέπονται από το άρθρο 
22 του Υπαλληλικού Κώδικα σε συνδυασμό με τα κωλύ¬ 
ματα που προβλέπονται από το άρθρο 6 του Ν.75/75. 

Ο έλεγχος όλων των προβλεπομένων δικαιολογητικών 
γίνεται από την Επιτροπή Διοίκησης πριν από την έναρξη 
λειτουργίας της Σχολής. 

3. Για να λειτουργήσει η Σχολή πρέπει η απόφαση αυτή 
να έχει ήδη δημοσιευθεί στην Εφημερίδα της Κυβέρνη¬ 
σης ή να έχει πάρει αριθμό ΦΕΚ. Σε ανπθετη περίπτωση 
δεν είναι δυνατή η έναρξη λειτουργίας της. 

Η έναρξη λειτουργίας θα πραγματοποιηθεί μία (1) 
εβδομάδα μετά την ύπαρξη αριθμού ΦΕΚ. 

Τη Σχολή μπορούν να παρακολουθήσουν όσοι: 

1. Έχουν κατώτατο όριο ηλικίας 23-45 ετών. 

2. Έχουν την ιδιότητα του πρωταθλητή Ελλάδας σπς 
κατηγορίες εφήβων- νεανίδων-ανδρών-γυναικών (1η - 2η 
- 3η νίκη) ή έχουν ή είχαν ενεργή αγωνιστική παρουσία σε 
αγώνες πανελληνίων πρωταθλημάτων της Ε.Ο.Φ. Σ.Α. την 
τελευταία διετία βεβαιωμένη από την Ομοσπονδία. 

ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ 

1. Αίτηση ενδιαφερομένου 

2. Ιατρική βεβαίωση (υγείας και αρτιμέλειας). 

3. Πιστοποιητικό γραμματικών γνώσεων, απολυτήριο 
Λυκείου ή Γυμνασίου παλαιού τύπου ή πτυχιούχοιΤΕΦΑΑ. 

4. Αντίγραφο ποινικού μητρώου τύπου Β' και πιστοποιη¬ 
τικό εισαγγελικής αρχής. 

5. Φωτοαντίγραφο αστυνομικής ταυτότητας (δύο 
όψεις). Τ α δικαιολογηπκά πρέπει να κατατεθούν τουλάχι¬ 
στον δέκα (10) ημέρες πριν την έναρξη των Σχολών, στη 
Γενική Γραμμστεία Αθλητισμού, Δ/νση Παραγωγής Αθλη¬ 
τισμού, Τμήμα Αθλητικής Επιμόρφωσης, Πανεπιστημίου 
25,105 64 Αθήνα. 

Η Επιτροπή Διοίκησης της Σχολής με αιτιολογημένη 
απόφασή της, μπορεί να αλλάξει την ημερομηνία έναρξης 
και τον τόπο λειτουργίας της Σχολής, όταν αυτό επιβάλ¬ 
λεται από απρόβλεπτους παράγοντες. 

Κάθε θέμα που δεν προβλέπεται στη παρούσα απόφα¬ 
ση, θα ρυθμίζεται με απόφαση της Επιτροπής Διοίκησης 
της Σχολής και τα πλέον εξαιρετικά θέματα με απόφαση 
του Γενικού Γραμματέα Αθλητισμού. 


Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 25 Οκτωβρίου 1999 

Με εντολή Υφυπουργού 

Ο Γενικός Γραμματέας Αθλητισμού 
ΙΩΑΝΝΗΣ ΣΓΟΥΡΟΣ 

-Φ- 

Αριθ. 7011/11/23-8 ( 4 ) 

Καθορισμός του τύπου της σφραγίδας της Ειδικής Αστυ¬ 
νομικής Υπηρεσίας Δίωξης Εγκληματικότητας Λασιθί- 

ου. 

Ο ΠΡΟΪΣΤΑΜΕΝΟΣ ΤΟΥ ΚΛΑΔΟΥ 
ΔΙΟΙΚΗΤΙΚΗΣ ΥΠΟΣΤΗΡΙΞΗΣ 
ΤΟΥ ΥΠΟΥΡΓΕΙΟΥ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του Ν. 48/1975 «Περί της Εθνικής Ση¬ 
μαίας της Ελλάδος, του Εμβλήματος της Ελληνικής Δη¬ 
μοκρατίας, του όρκου των αναλαμβανόντων δημοσίαν εν 
γένει υπηρεσίαν, του τύπου των σφραγίδων των Δημο¬ 
σίων Αρχών και των εγγράφων τούτων» (Α' -108). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' - 137), το οποίο 
προστέθηκε μετο άρθρο 27του Ν. 2081/1992 (Α'-154) και 
τροποποιήθηκε με το άρθρο 1 παρ. 2 εδάφ. α' του Ν. 
2469/1997 (Α'-38). 

3. Τις διατάξεις του άρθρου 1 περίπτωση Δ' εδάφιο 10 
της 7004/3/26-ιγ' από 10.3.1999 απόφασης του Υπουργού 
Δημόσιας Τάξης «Μεταβίβαση αρμοδιοτήτων στο Γενικό 
Γραμματέα, τον Αρχηγό της Ελληνικής Αστυνομίας, τους 
Προϊσταμένους των Κλάδων και άλλα όργανα του Υπουρ¬ 
γείου Δημόσιας Τάξης» (Β'- 218). 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

'Αρθρο 1 

Τήρηση υπηρεσιακής σφραγίδας 

1. Η Ειδική Αστυνομική Υπηρεσία Δίωξης Εγκληματικό¬ 
τητας Λασιθίου, που προβλέπεται από το Π.Δ. 261/1999 
(Α' -212), τηρεί ίδια υπηρεσιακή σφραγίδα που τίθεται, κα¬ 
τά τις κείμενες διατάξεις, στα έγγραφα που εκδίδονται 
από αυτή. 

2. Η σφραγίδα της Υπηρεσίας της προηγουμένης πα¬ 
ραγράφου αποτελείται από τρεις επάλληλους και ομόκε¬ 
ντρους κύκλους. Η διάμετρος του εξωτερικού κύκλου εί¬ 
ναι μήκους 0,04του μέτρου και εντός αυτού αναγράφεται 
ο τίτλος «ΕΛΛΗΝΙΚΗ ΔΗΜΟΚΡΑΤΙΑ». Στον εσωτερικό κύ¬ 
κλο και στο κέντρο αυτού φέρεται το κατά το άρθρο 2 του 
Ν. 48/1975 έμβλημα της Ελληνικής Δημοκρατίας. Στο 
δεύτερο κύκλο αναγράφεται κυκλικά στο κάτω μέρος ο 
τίτλος της οικείας Υπηρεσίας που τηρεί τη σφραγίδα και 
στο άνω μέρος ο τίτλος της υπερκείμενης Υπηρεσίας 
(υπόδειγμα συνημμένου Παραρτήματος). 

Άρθρο 2 

Αντίτυπα σφραγίδων. Υπεύθυνοι φύλαξης 

1.0 αριθμός των αντιτύπων των σφραγίδων, που απαι¬ 
τούνται για τη λειτουργία της Ειδικής Αστυνομικής Υπη- 

* ρεσίας Δίωξης Εγκληματικότητας Λασιθίου ορίζεται με 
διαταγή του Διευθυντή της οικείας Αστυνομικής Διεύθυν¬ 
σης. Οι επιπλέον της μιας σφραγίδες αριθμούνται. 

2. Υπεύθυνος για τη φύλαξη των σφραγίδων είναι ο Διοι¬ 
κητής της Ειδικής Αστυνομικής Υπηρεσίας Δίωξης Εγκλη¬ 
ματικότητας Λασιθίου, ο οποίος με διαταγή του μπορεί να 
αναθέτει τη φύλαξη αυτών σε οποιονδήποτε αρμόδιο υφι¬ 
στάμενό του, κατά την κρίση του. Με την ίδια ή άλλη δια¬ 
ταγή ορίζονται και οι υπεύθυνοι για τη χρησιμοποίηση των 
σφραγίδων αυτών, κατά τις κείμενες διατάξεις. 


Άρθρο 3 
Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή μετά του συνημμένου παραρτήματος, 
που αποτελεί αναπόσπαστο Τμήμα του κειμένου της, να 
δημοσιευθεί στην Εφημερίδα της Κυβερνήσεως. 

Αθήνα, 3 Νοεμβρίου 1999 

Ο Προϊστάμενος Κ.Δ.Υ. 

ΓΈΩΡΠΟΣ ΠΛΑΚΑΣ 



ΕΛΛΗΝΙΚΗ ΔΗΜΟΚΡΑΤΙΑ 

ΥΠΟΥΡΓΕΙΟ ΔΗΜΟΣΙΑΣ ΤΑΞΗΣ 

ΕΛΛΗΝΙΚΗ ΑΣΤΥΝΟΜΙΑ 

ΚΛΑΔΟΣ ΔΙΟΙΚΗΤΙΚΗΣ ΥΠΟΣΤΗΡΙΞΗΣ 

ΔΙΕΥΘΥΝΣΗ ΜΕΛΕΤΩΝ 

ΤΜΗΜΑ 1° ΠΡΟΓΡΑΜΜΑΤΙΣΜΟΥ ΚΑΙ 

ΟΡΓΑΝΩΣΗΣ 


ΠΑΡΑΡΤΗΜΑ 

(Συνημμένο στην 7011/11/23-ε από 
3 -11-1999 απόφαση Προϊσταμένου 
Κ.Δ.Υ./Υ.Δ.'Γ.) 


Υπόδειγμα σφραγίδας 

Συνημμένο στην 7011/11/23-ε 
από 3 -11-1999 απόφαση 
Προϊσταμένου Κ.Δ.Υ./Υ.Δ.'Γ. 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




